Пятро Цалка - загадчык гомельскага філіяла Веткаўскага музея стараабрадніцтва і беларускіх традыцый імя Ф. Шклярава, у выходныя збіраецца адведаць сваю родную вёску Сіманічы, што ў глыбіні Убарцкага Палесся ў Лельчыцкім раёне. Гэта выспа зямлі пасярод лясоў і балотаў, дзе мясцовыя дасюль ходзяць лекаваць хваробы не да дактароў, а толькі да знахароў. Яны вераць у Бога, але б’юць паклоны з малітвамі перад камянямі. Там няма добрых дарог, але бясконцыя лясы ды балоты даюць людзям і жытло, і харчаванне...